เรื่องร้องเรียน: อยากให้ช่วยตรวจสอบเรื่องการใช้เสียงของร้านอาหาร / สถานบันเทิงในถนนข้าวสาร เพราะเปิดเพลงเสียงดังมาก เกินระดับเสียงที่ปลอดภัย แต่ละร้านเปิดเสียงดังแข่งกัน โดยเฉพาะร้านที่เปิดกลางแจ้งไม่ได้อยู่ในอาคาร ยิ่งดึกยิ่งเสียงดัง และยิ่งในยามวิกาล นอกจากเสียงดังเกินกำหนดแล้ว ยังมีความสั่นสะเทือนจากเบสของเครื่องเสียงด้วย ผู้พักอาศัยในบริเวณนี้เดือดร้อนค่ะ
การดำเนินการของเจ้าหน้าที่: เจ้าหน้าที่ชุดสายตรวจเทศกิจได้ดำเนินการออกกวดขันห้ามตั้งวาง บนผิวจราจรบริเวณถนนรามบุตรีเป็นประจำอย่างต่อเนื่อง และเจ้าหน้าที่สายตรวจฝ่ายสิ่งแวดล้อมและสุขาภิบาลได้ออกแบบคำแนะนำ ดังนี้  1.สถานประกอบกิจการที่เปิดเพลงหรือแสดงดนตรีควรเป็นอาคารที่ปิดมิดชิด ผนังต้องทำด้วยวัสดุที่สามารถป้องกันเสียงดังและความสั่นสะเทือนอย่างมีประสิทธิภาพไม่ก่อให้เกิดเสียงดังรบกวนแก่ผู้พักอาศัยข้างเคียง 2. ควบคุมระดับเสียงภายในสถานประกอบการ โดยค่าเฉลี่ยของระดับเสียงตลอดระยะเวลาทำการต้องมีค่าไม่เกิน 90 เดซิเบลเอ และค่าระดับเสียงสูงสุด ณ เวลาใดเวลาหนึ่ง ไม่เกิน 110 เดซิเบลเอ 3. ในระหว่างเวลาทำการ ต้องมีการหยุดหรือลดระดับเสียงจากการแสดงดนตรีหรือการเปิดเพลง เป็นระยะๆ เพื่อให้ผู้ใช้บริการพักจากการสัมผัสเสียงดัง 4. ห้ามติดตั้งลำโพงด้านหน้าหรือนอกอาคาร และหันลำโพงออกด้านนอกสถานประกอบกิจการของตน เพื่อป้องกันเสียงดังรบกวนผู้พักอาศัยข้างเคียง  5.ให้ติดตั้งเครื่องตรวจวัดระดับเสียงและแสดงผลการตรวจวัดผ่านทางจอแสดงผล เพื่อให้ผู้ใช้บริการได้ทราบถึงระดับเสียงในขณะนั้น และสามารถพิจารณาการป้องกันตัวเองได้
ความเห็นของผู้แจ้ง: ร้านทุกร้านไม่ได้ปฏิบัติตามคำแนะนำเลยทั้งเรื่องอาคารปิด / ควบคุมระดับเสียง / ติดตั้งลำโพงภายนอกอาคาร / เครื่องวัดระดับเสียง
พื้นที่: แขวงตลาดยอด เขตพระนคร กรุงเทพมหานคร